Mihambo vant lengdehopp i U20-klassen under Kurpfalz Gala i mai, og kom på andreplass i lengdehopp under det tyske U23-mesterskapet i friidrett. Hun vant lengdehopp under Bauhaus Junioren-Gala, og hun kom på fjerdeplass i det tyske mesterskapet i friidrett, der hun satte ny personlig rekord med 6,50 meter. Denne «persen» forbedret hun et par uker senere, da hun vant lengdehopp under Junior-EM i friidrett 2013, der hun hoppet 6,64 i kvalifiseringen og 6,70 i finalen. Hun vant lengdehopp under det tyske juniormesterskapet i friidrett, og deltok i VM i friidrett 2013, der hun ble slått ut i kvalifiseringen med 18. beste resultat.